Motho yo mogolo o swanetše a diriše lebetlelo la go hemela ka gare ga tshela ka Spacer. Boeletša gape ka morago ga metsotso ye masomepedi go iša go ye masometharo. Ge go sena kaonafalo iša molwetši kliniking goba ngakeng ya kgauswi.
E fa ngwana sehlare sa Asthma gabedi ka go latelana ka Spacer. Boeletša ka morago ga metsotso ye masomepedi go iša go masometharo ge go nyakega. Ge kimologo ya gona e sa kgotsofatše o ka iša ngwana kliniking goba ngakeng ya kgauswi.
Spacers le Bronchodilators di a šomišwa go laola le go kaonafatša Asthma. Bronchodilator ke sehlare seo se šomišwago go nolofatša tshepetšo ya moya go ya maswafong go thibela le mabaka a kotsi kudu ka nako ya ge motho a hlaselwa ke Asthma. Acting bronchodilator e kopana e šoma ka potlako le go fediša tše dingwe tša dika tša bolwetši bjo le go bo kaonafatša.
Spacer goba holding chamber ke setlabela sa go thuša balwetši gore ba kgone go hema gabotse ka go šomiša lebotlelwana la sehlare leo balwetši ba Asthma ba hemelago ka gare. Spacer se ka šomišwa ke balwetši ka moka bao ba nago le bothata bja go hema ka ge se dira gore go be bonolo go bona go šomiša lebotlelwana leo la go hemela ka gare gabonolo. Spacer se ka hwetšagala mafelong a go rekišetšwa gona goba e ka ba selo motho a ka itirelago sona ka gae. Mohlala, lebotlelo la senwamaphodi le ka fetolelwa goba Spacer ge e le gore le ka kgona go dirišetšwa go lota sehlare seo. Mabekere a polystyrene a se šomišwe ka lebaka la gore sehlare ga se kgone go tsenelela ka gare ga polystyrene, ditlamorago tša gona e ba gore molwetši ga a kgone go diriša sehlare sa tekanyetšo.
Magato ao motho a swantšego go a tshediša mahlo ka ge a se na mohola.
Laola dikhunkhwane tša lerole ka go tloša mmete wa lebatong ka kamoreng ya borobalelo o phuthele materase ka polasetiki, o hlatswe mapai/dikobo tša bošego le digaretene ka meetse a go fiša, gore di bethwe ke moya wo o hlwekilego le mahlasedi a letšatši.
Ge e le gore motho o hlaselwa ke Asthma ka morago ga go e tšhidulla [itšhidulla], o swanetše go hemela gabedi ka gare ga lebotlelo la sehlare sa Asthma [gabedi] pele o itšhidulla.
Hlokomela dijo tšeo di go hlolelago mathata goba o se di je. Se se ka hlolwa gape ke di-preservatives tše dingwe mo dijong.
Ge o na le Asthma, o swanetše go šomiša dihlare tša maleba ka dinako tšohle.
Ka nako ye nngwe go a kgonega gore o thibele kgonagalo ya go ka swarwa ke Asthma.
Dijo tšeo di ba hlolelago allergy kudu mae le hlapi.
Mo dinyakišišong tša maphelo tše di dirilwego ka mo Afrika Borwa, diperesente tše šupa tša banna le tše senyane tša basadi ba dumetše gore ba na le Asthma.
Tsejana ya moya yeo moya wo motho a o hemago e ba le ditwatši gomme ya ruruga, morurugo wo wa hlola go thibana. Se se hlolega lebakeng la nako ye telela.
Kliniking ya motseng wa geno goba ngakeng.
Asthma e swara batho ba bagolo le bana. Gantši balwetši ba Asthma ba na le allergies, hay fever, dišwana letlalong, mahlo a bohloko ao a hlolago ke di allergies tšeo. Asthma e e swara gantši batho bao ba tsenwago ke phefo yeo e fetelago mafahleng gomme ya tšea nako ye telele go tšwa.